# José Francisco Rojo Arroita

José Francisco Rojo Arroita (Bilbao, 28 de gener de 1947 - Leioa, 23 de desembre de 2022), més conegut com a Txetxu Rojo o Rojo I, va ser un futbolista i entrenador basc. Jugava d'extrem esquerre i el seu únic equip va ser l'Athletic Club. Era el germà del també jugador de futbol José Ángel Rojo.

## Trajectòria
### Com a jugador

Rojo, de bon jove, va jugar en les categories inferiors de l'Athletic Club, fins al 1965, any en el qual passà a formar part de la primera plantilla. Va debutar amb el seu club a la primera divisió espanyola el 26 de setembre de 1965 en el partit Córdoba CF 1 - Athletic Club 0. Amb l'Athletic Club va aconseguir guanyar 2 copes del Generalísimo. En total, va disputar 413 partits a primera divisió, convertint-se en un dels jugadors amb més partits disputats en la història de l'Athletic Club. En total va marcar 48 gols. Es va retirar el 1982. L'Athletic va celebrar un partit d'homenatge en honor seu, jugant contra la selecció d'Anglaterra.

### Com a entrenador

El 1986 va començar a entrenar l'equip filial de l'Athletic Club. El 1989 va passar a ser l'entrenador del primer equip.
Després d'estar dos anys sense equip, va començar a entrenar el Celta de Vigo, equip en el qual va romandre dues temporades i amb el qual va guanyar el campionat de segona divisió espanyola el 1992. Les tres següents temporades va entrena el CA Osasuna i la UE Lleida.
La temporada 1997-98 va fitxar per la UD Salamanca, i un any més tard va començar a fitxar pel Reial Saragossa, on va aconseguir el seu millor lloc en la lliga de primera divisió espanyola com a entrenador, quart (temporada 1999-00). Gràcies a aquest èxit va torna a la temporada següent a la banqueta de l'Athletic Club, on va romandre una temporada per tornar al Real Zaragoza a l'any següent.
La temporada 2003-04 encara va dirigir el Rayo Vallecano i es va retirar el 2004.

## Palmarès
### Com a jugador

* 2 copes d'Espanya (Copa del Generalíssim): 1968/69 i 1972/73.

### Com a entrenador

* 1 lliga espanyola (Segona Divisió): 1991/92.

## Referències

* ↑ EFE. «Mor Txetxu Rojo, un dels grans noms de la història de l'Athletic Club», 23-12-2022. [Consulta: 24 desembre 2022].
* ↑ Rivas, Jon. «Muere Txetxu Rojo, un futbolista fiel al Athletic» (en castellà), 23-12-2022. [Consulta: 24 desembre 2022].
* ↑ «Leyendas del Athletic Club de Bilbao: 'Txetxu Rojo' o 'Rojo I'» (en castellà). El Correo. Arxivat de l'original el 22 de juny 2016. [Consulta: 10 juny 2017].
* ↑ Briones, Macu. «San Mamés celebró los 50 años del debut de Txetxu Rojo» (en castellà). Marca, 04-10-2015. [Consulta: 10 juny 2017].
* ↑ Unzueta, Patxo. «Homenaje a Rojo, un histórico de San Mamés» (en castellà). El País, 21-03-1982. [Consulta: 10 juny 2017].
* 1 2 «Fallece el exentrenador del Celta Txetxu Rojo a los 75 años» (en castellà), 23-12-2022. [Consulta: 24 desembre 2022].
* ↑ SEGRE. «Mor Txetxu Rojo, mite de l'Athletic Club», 24-12-2022. [Consulta: 24 desembre 2022].
* ↑ Gogorza, Oscar. «Txetxu Rojo entrenará al Zaragoza» (en castellà). El País, 07-06-2001. [Consulta: 10 juny 2017].
* ↑ RTVE.es. «Muere Txetxu Rojo, el segundo con más partidos en el Athletic» (en castellà), 23-12-2022. [Consulta: 24 desembre 2022].
* ↑ esport3. «Mor Txetxu Rojo, un dels grans de la història de l'Athletic Club», 23-12-2022. [Consulta: 24 desembre 2022].